Léon Lemmens

**Léon Lemmens** (16. mars 1954 i Boorsem i Maasmechelen i Flandern i Belgia, død 2. juni 2017 i Leuven) var en belgisk katolsk prelat og hjelpebiskop i Mechelen-Brussel.
## Liv og virke
### Prest
Léon Lemmens gikk først på gutteseminaret og studerte deretter katolsk teologi ved bispedømmeseminaret og ved Katholieke Universiteit Leuven. Den 10. juli 1977 ble han ordinert til prest for bispedømmet Hasselt. Deretter dro han til Det pavelige gregorianske universitet i Roma for videre studier, hvor han først oppnådde en lisens i moralteologi og deretter teologisk doktorgrad. I løpet av denne tiden begynte han også å engasjere seg i Sant'Egidio-fellesskapet.

Etter å ha tjent som kapellan i Genk fra 1981 til 1984, var han professor ved Hasseltd presteseminar, der han var senere var rektor fra 1997 til 2004. Fra 1990 til 1995 var han ansvarlig for kallsarbeidet i Belgia. Han var medlem av den nasjonale liturgikommisjon og fra 1995 til 1998 var han biskoppelig vikar for etterutdanning, medier og kultur i bispedømmet Hasselt. I 1996 ble han utnevnt til titulærkannik og fra 1998 til 2004 var han generalvikar for bispedømmet Hasselt.

I 2004 dro han tilRoma igjen, hvor han ledet det rumenske presteseminaret i ett år. Fra 2005 var han medarbeider i Kongregasjonen for østkirkene. Han ledet også seminaret til *Comunità di Sant’Egidio*s presesfellesskap som ham var medlem av.
### Biskop
Pave Benedikt XVI utnevnte ham til hjelpebiskop i Mechelen-Brussel og titulærbiskop av *Municipa* 22. februar 2011. Erkebiskopen av Mechelen-Brussel, André-Joseph Léonard, bispeviet ham og Jean-Luc Hudsyn og Jean Kockerols, som også ble utnevnt til hjelpebiskoper, den 3. april samme år; medkonsekratorer var kardinal Godfried Danneels, emeritert erkebiskop av Mechelen-Brussel, og Giacinto Berloco, apostolisk nuntius til Belgia og Luxembourg.

Lemmens døde i Leuven som følge av leukemi i 2017.
## Verker
* *Licht van Christus* (Lumière du Christ), Breda, 1990
* *Jezus achterna. Het verhaal van [[Jan Vermeire]], [[Miloslav Vlk]], [[Edith Stein]], [[Madeleine Sophie Barat|Sœur Madeleine]]* (Suivre Jésus : récit de Jan Vermeire, Miloslav Vlk, Edith Stein, Sœur Madeleine), Bruxelles, 1996
* *Jezus Christus, Redder van de wereld* (Jésus-Christ, Sauveur du monde), Hasselt, 1997
* *«Blijf bij ons, Heer »* (Restez avec nous, Seigneur), Hasselt, 2005

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Jozef-Ernest van Roey (1874-1961) *1926
* Kardinal Leo Jozef Suenens (1904-1996) 1945
* Kardinal Godfried Danneels (1933-2019) 1977
* Erkebiskop André-Joseph Léonard (1940-) 1991
* Biskop *Léon Lemmens* (1954-2017) 2011

## Referanser